Forsvarets veterantjeneste

Forsvarets veterantjeneste (FVT) er en fagavdeling i Forsvaret som har ansvar for Forsvarets oppfølgning og ivaretagelse av veteraner fra internasjonale operasjoner. 

FVT samarbeider også med veteranorganisasjoner og en flere andre interessenter for å øke offentlighetens forståelse for veteraner og deres innsats, og for å lære om og bedre forestå tjenester til veteraner og deres familier. 

I 2023 ble Forsvarets veterantjeneste organisert inn under Forsvarets personell- og vernepliktssenter.

Oppgaver 
FVT er dedikert til spørsmål om veteraner internt i Forsvaret og er også et kontaktpunktet ut mot samfunnet.

En hovedoppgave for FVT er å koordinere Forsvarets arbeid med oppfølging av tiltakene i Regjeringens handlingsplan for ivaretakelse av veteraner fra internasjonale operasjoner.

I tillegg bidrar avdelingen med dokumentasjon om Norges deltakelse i internasjonale operasjoner og har ansvaret for å arrangere veterankonferansen.

Nasjonal veteran­konferanse 
Den årlige konferansen, første gang arrangert i 2012, samler blant andre politikere og forsvarsansatte og har til hensikt å øke forståelsen for veteraner samt styrke ivaretakelsen av veteraner.

Organisasjon 
Avdelingen ble etablert 24. august 2011, og erstattet da Forsvarets veteranadministrasjon, som ble etablert i 2006. Den består av Forsvarets veteraninspektør, stab, planseksjon, dekorasjonsseksjon og Forsvarets veteransenter ved Bæreia.

Veteraninspektører 
 Robert Mood (2011-2013)
 Kristin Lund (2013-2014)
 Tom Georg Guttormsen (2014-2018)
 Finn Kristian Hannestad (2018-2021)
 Morten Henriksen (2021-)

Referanser

Eksterne lenker 
Forsvarets veterantjeneste, Forsvaret.no 

Norges forsvar